Virtual Bootcamps - Federació d´Associacions d´Artesans d´Ofici de Catalunya\nLLUM – Il·luminem-nos! Posem focus!\nComençarem aquest cicle de 3 bootcamps amb un debat format per professionals que han fet de l’Artesania la seva professió i èxit professional, a més, amb un prestigi i gran posicionament de la seva marca personal.\nHistoriadora i investigadora de l’artesania contemporània a Espanya. Autora de dos llibres, Espanña a mano i Hecho en Madrid.\nArtista i dissenyadora tèxtil. Dissenya solucions d’art tèxtil aplicades a l’interiorisme i confort acústic.\nArtista gastronòmic, artesà i xef de prestigi internacional. Impulsa l’ús de l’artesania a través dels seus projectes.\nNeus Ferrés (pendent de confirmació)\nInnovació en l’artesania ceràmica. Els seus dissenys en gelosies formen part de projectes d’interiorisme i arquitectura.\nModeradora: Mireia Cervera\nConsultora en estratègia comercial, forma part de l’equip de direcció del Design Institute of Spain.\nDebatrem amb aquests experts com han creat noves oportunitats que els atorguen característiques úniques i diferenciades en el mercat.\nAmb ells parlarem sobre:\nSumarem a més, les preguntes dels assistents.\nDurant els propers mesos tindran lloc la resta de sessions del cicle:\nBootcamp virtual #2 – CÀMERA (setembre): Redescobrir que volen els consumidors: Nous hàbits i necessitats.\nBootcamp virtual #3 – ACCIÓ (novembre): Repensar la proposta de valor del producte, marca i negoci i llançar-se al mercat.


Notícies - Veïns de l'estació demanen solucions a la contaminació acústica de la parada d'autobús\nVeïns de l'estació demanen solucions a la contaminació acústica de la parada d'autobús\nel 15/oct/07 Anna Gonzalez Societat PDF\nL'Associació Veïnal del Centre-Estació reitera les seves queixes pel soroll i la contaminació dels autobusos que passen per aquesta zona després de més dos anys de denúncies i peticions. Els veïns recorden que l'índex de contaminació acústica detectat al mapa de soroll de la ciutat supera al permés per la pròpia ordenança municipal i lamenten que l'Ajuntament encara no hagi solucionat el problema.\nUna nova denúncia del col·lectiu insta l'Ajuntament a fer una nova medició, realitzar un estudi i aplicar mesures correctores. Durant més de dos anys, l'associació s'ha dirigit al consistori, al departament de Medi Ambient i Habitatge de la Generalitat, al Síndic de Greuges de Catalunya i al seu homòleg municipal sense trobar resposta de cap administració.\nEl principal problema pels veïns és la parada d'autobusos ubicada davant el número 4 del carrer Lluís Companys. Segons l'Associació, aquesta parada funciona 24 hores al dia i pot arribar a acumular fins a sis vehicles. El president de l'Associació Veïnal del Centre-Estació, Pere Soler, explica les molèsties per als veïns.\nEls veïns de davant la parada fa més de dos anys que no poden obrir les finestres. És una situació caòtica pels veïns\nDavant aquesta situació, Soler fa aquesta crida a l'Ajuntament i a la resta d'administracions.\nSeguim demanant que els autobusos deixin de passar per aquest tram. Hi ha altres alternatives.\nDes de l'Associació Veïnal del Centre-Estació reiteren a més que les medicions prèvies s'han fet de manera incorrecta i que no es tracta d'una qüestió de mobilitat sinó de salut per veïns de la zona. L'associació no descarta tallar el trànsit de la zona com a mesura de pressió si s'exhaureix la via del diàleg.


Plagesport | Gestió de menjadors, cuina, casals, extraescolars, treball amb discapacitats...\nGestionem tot tipus de serveis amb discapacitats com casals, menjadors escolars, acompanyaments monitoratge a transports i activitats, sortides de cap de setmana lúdiques, suports per la integració en activitats ordinàries (casals, activitats extraescolarts...) entre altres.\nPlagesport ofereix una gran varietat d’activitats extraescolars a la zona de Girona i rodalies.\nSempre estem oberts a les demandes que poguin sorgir a cada escola depenent de les seves necessitats.\nTots els nostres monitors estan qualificats en la seva especialitat i treballen amb la nostra filosofia.\nGestionem tot tipus de casals (estiu, Setmana Santa, Nadal, casalets per compensar l’horari intensiu escolar...) destinats a totes les edats.\nLa metodologia emprada en els casals per a nens i joves es centra en el treball cooperatiu i la creativitat. Les tasques o activitats s’organitzen de forma oberta per tal que el nen/a pugui trobar la solució a partir de la seva creativitat.\nPlanificació i gestió esportiva i escolar\nLes vostres necessitats, els nostres projectes\nPlagesport som una empresa que es dedica a la gestió de diversos serveis oferint un servei de qualitat i compromís. Gestionem serveis de cuina i monitoratge escolar, extraescolars, activitats i complexes esportius, monitoratge, casals, treball amb discapacitats, ludoteques, piscines, Centres Cívics, entre altres. Partim sempre d'una mateixa premissa, donant un servei de qualitat que satisfaci al client i als usuaris.


Ja es poden adquirir les entrades per a la 6a edició de l'itinerari cultural de la Vall de Bianya, la Bianyal - Garrotxa Digital\nJa es poden adquirir les entrades per a la 6a edició de l’itinerari cultural de la Vall de Bianya, la Bianyal\nLa Vall de Bianya - Publicat a les 10:00\nComentaris tancats a Ja es poden adquirir les entrades per a la 6a edició de l’itinerari cultural de la Vall de Bianya, la Bianyal\nEl proper cap de setmana la Vall de Bianya acollirà la 6a edició de la Bianyal, un itinerari que barreja el patrimoni històric i cultural del municipi amb la col·laboració d’artistes que mostren les seves propostes a diferents punts d’interès de la vila. Enguany l’esdeveniment ha rebut el premi com a millor activitat de Catalunya del 2018 en la categoria d’espais i iniciatives, on l’organització ha agraït al consistori la seva aposta cap a l’activitat.\nDavid Santaeulària, organitzador de la Bianyal: És complicat que un lloc en el qual no hi havia excessiva tradició sobre aquestes activitats i un lloc petit, faci una aposta que en un principi té un punt arriscat.\nEnguany la ruta començarà a la casa de colònies Mas Coromina, seguirà per Sant Pere Despuig, continuarà pel Mas Sobeies i tornarà al mateix punt d’inici. Un itinerari que comptarà amb la col·laboració de set artistes i diverses associacions com el Festival Lluèrnia, l’U del Bach i la cooperativa cultural Rizoma de Celrà.\nDavid Santaeulària, organitzador de la Bianyal: Cada any incorporem, per ampliar la difusió i sobretot per crear xarxa i trobar la possibilitat de col·laborar amb altres entitats i fer una transferència de coneixements i un intercanvi d’artistes, cada any intentem buscar nous col·laboradors.\nDivendres 11 d’octubre tindrà lloc el concert de Miquel Abras a l’església Santa Margarida de Bianya. Dissabte hi haurà dues sessions de l’itinerari, la primera a 2/4 d’onze del matí i la segona a les 4 de la tarda. Diumenge hi haurà una única sessió, també a 2/4 d’onze del matí. Les visites són guiades i les places limitades, les entrades es poden adquirir via correu electrònic, trucant al 972 290 933 o presencialment a les oficines municipals de l’ajuntament per un preu de 10 euros.\nEl GRAE d’Olot realitza 20 rescats durant l’estiu a la Garrotxa i alerta de la falta de previsió de molts excursionistes\nEl PSC d’Olot presentarà al·legacions al projecte de l’Espai Cràter amb propostes que vol negociar\nu del bach\nEl músic Àlex Pérez actua aquest divendres a Castellfollit de la Roca en un concert gratuït\nEl jove músic vidrerenc Àlex Pérez actuarà aquest divendres a les 9 del vespre a la Plaça Major de Castellfollit, juntament amb Isaac Romagosa i Marc Pérez, en un concert que s'ofereix de manera gratuïta al públic assistent. Pérez, que ha estat aquesta…\nÀlex Feliu no veu impossible anar al Dakar 2023 amb un projecte i unes condicions millors\nÀlex Feliu ha tornat a la rutina, després dels dies viscuts al Rally Dakar. El pilot de quads garrotxí fa un balanç positiu de la seva participació, completant dos dels tres objectius que es marcava: va complir el de poder disputar, per fi, el rally, arribar…\nL’Ajuntament de Les Preses instal·la una nova senyalització divulgativa a l’àrea de Xenacs\nL'àrea recreativa compta amb una biodiversitat molt elevada, i l'Ajuntament ha decidit fer un itinerari divulgatiu d'un quilòmetre. Per fer-ho, ha comptat amb l'ajuda del Parc Natural de la Zona Volcànica de la Garrotxa, i amb una vuitantena de senyals repartits…\nAssalten un pis, lliguen el propietari i s’emporten diners\nEls Mossos d'Esquadra busquen tres encaputxats que dissabte van assaltar un pis i van lligar el propietari a Olot. Els fets es van produir a la nit, pels volts de quarts de dotze, en un pis de la carretera de les Tries. Els tres encaputxats anaven armats, un d'ells…


A les portes del darrer cap de setmana esportiu de la temporada; juguen el futbol sala masculí i femení i el bàsquet – Ràdio Televisió Arenys de Munt\nA les portes del darrer cap de setmana esportiu de la temporada; juguen el futbol sala masculí i femení i el bàsquet\nby Redacció Arenys de Munt on 27 Maig, 2022 in Esports, Notícies\nComencem la prèvia d’aquest darrer cap de setmana parlant del futbol sala masculí que disputa la 30a i última jornada de la 3a divisió nacional. Els de Gerard Artigas es desplaçaran a la pista del Gràcia Futbol Sala, 6è classificat. Per la seva part, l’Arenys de Munt aspira a la 7a posició. Escoltem al tècnic.\nSeguim amb el futbol sala, ara ens centrem en el femení. L’Arenys de Munt rep al Sant Andreu les Glòries també en l’última jornada de lliga. S’enfrontaran al immediat perseguidor però ja amb la 3a plaça més que assegurada. Les de Joan Jové volen acabar una gran temporada amb victòria.\nI per últim hem de parlar de l’Amunt Bàsquet, que es juga la seva permanència a la lliga. Cara o creu pels de Xavi Morago que es desplaçaran a la pista del Sant Cugat en una “final” per la salvació. Escoltem al tècnic.


SALUT :: Libelista\nParlen les professionals que ens acompanyen al llarg de la nostra vida. Elles hi són per diagnosticar, curar o fer-nos costat. Metgesses, infermeres, psicòlogues, fisioterapeutes o terapeutes ocupacionals. Les professionals de la salut ens cuiden i treballen per donar-nos esperança. Salut! La vida amb elles mostra que no són ni superheroïnes ni àngels de la guarda. Però sí dones capaces de gestionar moments de màxima tensió, de prendre decisions ràpidament, de comunicar males notícies, de posposar la mort quan és possible o de lluitar quan una malaltia ho trenca tot. Elles, que naveguen entre el naixement i la mort, ens expliquen com és la vida.


Acords del ple municipal del mes d'octubre de 2021 (part 1) - Ajuntament de les Franqueses del Vallès\nPortada > Actualitat > Notícies > Acords del ple municipal del mes d'octubre de 2021 (part 1)\nAcords del ple municipal del mes d'octubre de 2021 (part 1)\nPrimer.- APROVAR l’adhesió de l’Ajuntament de les Franqueses del Vallès al programa «Servei Local de Teleassistència pels anys 2021-2024» de la Diputació de Barcelona, l’objecte del qual és regular i fixar els criteris i el procediment de prestació del servei de teleassistència entre els ens locals de la província de Barcelona que ho sol·licitin, d’acord amb les bases aprovades per la Junta de Govern de la Diputació de Barcelona en sessió celebrada el dia 11 de juny de 2020 i modificades per acord de la Junta de Govern de la Diputació de Barcelona en sessió celebrada el dia 12 de novembre de 2020, que es transcriuen literalment a continuació:\nBASES PER A LA GESTIÓ I DESENVOLUPAMENT DEL PROGRAMA “SERVEI LOCAL DE TELEASSISTÈNCIA” - ANYS 2021 a 2024\nL'objecte d'aquestes bases és regular i fixar els criteris de participació en el programa “Servei Local de Teleassistència”, per als anys 2021 a 2024, per als ens locals de la província de Barcelona que han vingut participant en el programa en períodes anteriors i per aquells altres que sol·licitin la seva participació per primera vegada.\n2.1.- La teleassistència és una prestació garantida de la Cartera de Serveis Socials 2010-2011 del Departament de Treball, Afers Socials i Famílies de la Generalitat de Catalunya, per tant exigible com a dret subjectiu amb l’acreditació de la situació de necessitat que correspongui, d’acord amb els articles 8, 9 i 10 i l’Annex 2 del Decret 27/2003, de 21 de gener, d’atenció social primària, constituint un servei de competència municipal.\n2.2.- En termes generals, la teleassistència és una modalitat de servei social d’atenció domiciliària la qual, amb la tecnologia adequada, permet detectar situacions d’emergència, donar-les una resposta ràpida i garantir la comunicació permanent de la persona amb l’exterior.\n2.3.- Les funcions principals del Servei Local de Teleassistència són:\n¨ Proporcionar seguretat i suport a la persona usuària i al seu entorn familiar en cas de necessitat.\n¨ Proporcionar un contacte permanent amb l’exterior i l’accés als serveis de la comunitat.\n¨ Donar una resposta immediata en cas d’emergència personal, social i/o sanitària.\n¨ Realitzar el seguiment de les persones usuàries per detectar possibles alertes i/o riscos de tipus social i/o relacionats amb la salut de la persona usuària així com per donar suport i acompanyament en moments de crisis o necessitats especials.\n¨ Actuar de forma preventiva per evitar situacions de risc sobre la salut, sobre la seguretat i la soledat de la persona a través d’accions d’acompanyament, assessorament i suport personal o tecnològic.\n2.4.- El Servei Local de Teleassistència és un servei de teleassistència avançada de conformitat amb la Resolució de 15 de gener de 2018, de la Secretaria d’Estat de Serveis Socials i Igualtat, per la qual es publica l’Acord del Consell Territorial de Serveis Socials i del Sistema per a l’Autonomia i Atenció a la Dependència del 19 d’octubre de 2017, sobre la determinació del contingut del servei de teleassistència bàsica i avançada previst a la Llei 39/2006 de 14 desembre, de Promoció de l’Autonomia Personal i Atenció a la Dependència\n2.5.- El Servei Local de Teleassistència ofereix suport les 24 hores del dia i els 365 dies de l’any, realitza un contacte directe i habitual amb la persona usuària i disposa de diferents serveis, programes d’atenció integral i tecnologia complementària tal i com descriuen els apartats 2 i 3 de l’Acord del Consell Territorial, com ara:\n¨ Serveis d’atenció domiciliària personalitzats a través d’un model d’atenció centrada en la persona\n¨ Serveis d’atenció fora del domicili com la teleassistència mòbil.\n¨ Programes d’atenció integral com les accions desplegades en matèria preventiva, promoció de l’envelliment actiu, prevenció i detecció de la sospita de maltractaments, prevenció del suïcidi o atenció a contingències i grans catàstrofes.\n¨ Tecnologia complementària del servei com els dispositius perifèrics per detectar riscos a la llar o sobre la salut de la persona.\nSón destinataris d'aquestes bases, els ens locals de la província de Barcelona menors de 300.000 habitants que prestin el servei de teleassistència.\nBeneficiaris del Servei Local de Teleassistència\nAquest servei es destina a la població general i, especialment, a aquelles persones que poden necessitar suport per trobar-se en una situació de risc per raons d’edat, vulnerabilitat social, caigudes freqüents, situacions socials i/o de salut complexes, soledat, aïllament, manca d’autonomia funcional i/o situacions de discapacitat o dependència, entre d’altres motius de risc.\n5.1.- Els ens locals son els responsables de valorar la idoneïtat de les persones per rebre el servei, d’establir els criteris d’accés i de sol·licitar les altes de les persones en el Servei Local de Teleassistència.\n5.2.- El Servei Local de Teleassistència té un caràcter universal però és un servei que es considera adient, entre d’altres, per a les persones que tenen alguna de les següents característiques relacionades amb la manca de xarxa social i/o familiar, malaltia, discapacitat i/o dependència, en la línia del que relaciona l’Acord del Consell Territorial:\n¨ Que requereixen suports per a la seva seguretat i independència a la seva llar.\n¨ En risc de soledat, aïllament o perill.\n¨ En risc d’accident, caigudes o pèrdues de consciència.\n¨ Amb dificultats de mobilitat.\n¨ Amb malalties que generin riscos com diabetis, hipertensió, cardiopaties, bronquitis,asma, entre d’altres.\n¨ Amb limitacions temporals a la seva autonomia.\n¨ En situació de demències lleus o amb indicis i senyals d’oblits.\n¨ En processos de llarga durada de rehabilitació física, cognitiva i/o funcional.\n¨ Que poden incórrer en riscos per a la seva salut dins i fora de la llar.\n5.3.- Les tipologies de persona usuària del Servei Local de Teleassistència son les següents: Titular del servei.\nPersona que reuneix tots els requisits per ser usuària. En el domicili solament podrà haver un/a titular del servei.\nCotitular del servei.\nPersona que conviu amb la titular del servei i que alhora reuneix els requisits per ser-ne usuària. En un domicili podrà haver més d’una persona cotitular del servei.\n5.4.- En un domicili sempre hi haurà una tecnologia bàsica (terminal i unitat de control remot) i d’altra complementària (dispositius de seguretat i teleassistència adaptada), si s’escau, que serà assignada en funció de les necessitats. Aquesta podrà ser:\n¨ Tecnologia associada al domicili: terminal de teleassistència i aquella tecnologia complementària amb l’objectiu de protegir riscos a la llar (detectors de foc/fum, gas o monòxid de carboni, presència, entre d’altres).\n¨ Tecnologia associada a la persona: unitat/s de control remot i aquella tecnologia complementària amb l’objectiu de protegir riscos sobre la salut de la persona (detector de caigudes, dispositius de prestació del servei fora de la llar, teleassistència mòbil, entre d’altres).\n5.5.- Una persona que, atesa la seva capacitat física, psíquica o sensorial, no pot activar per sí mateixa el servei, podrà ser usuària del mateix quan s’estimi necessari i sempre haurà de conviure amb un titular essent, per tant, cotitular del servei.\nTipologies de servei\n6.1.- Els nivells de suport del Servei Local de Teleassistència són:\n¨ Bàsic. Es correspon amb persones amb una xarxa social i una situació de salut bona en termes generals. Constitueixen aproximadament el 48% del total de persones usuàries del servei.\n¨ Mitjà. Es correspon amb persones amb unes relacions socials mitjanes i una situació de salut moderada. Constitueixen aproximadament el 44% del total de persones usuàries del servei.\n¨ Alt. Es correspon amb persones amb unes relacions socials baixes independentment de la seva situació de salut. Constitueixen aproximadament el 7% del total de persones del servei.\n¨ Molt alt. Es correspon amb persones amb una situació de fragilitat extrema per situacions socials i/o personals complexes. En aquests casos s’han d’activar protocols d’atenció específics com ara, el protocol de detecció de la sospita de maltractaments o prevenció del suïcidi, entre d’altres. Constitueixen aproximadament l’1 % del total de persones del servei.\n6.2.- Aquests nivells de suport determinen dues tipologies de servei:\n- Teleassistència avançada d’intensitat moderada.\nAquesta modalitat comporta un nivell de suport bàsic quant a prestacions i tecnologia complementària, com ara la periodicitat dels contactes telefònics, cobertura d’unitats mòbils i dispositius adaptats per persones amb dificultats a la parla i/o a l’oïda o amb dificultats de mobilitat en cas de necessitat. Representa actualment un 48% de les persones usuàries del servei i es correspon amb nivell de suport bàsic.\n- Teleassistència avançada d’intensitat alta.\nA banda de les prestacions anteriors, aquesta modalitat comporta addicionalment nivells superiors de prestacions i tecnologia complementària, com ara un major nombre de contactes telefònics i visites domiciliàries periòdiques, a més de i dispositius perifèrics (detectors de fum/foc, gas, monòxid de carboni, mobilitat/passivitat, caigudes o teleassistència mòbil). Representa actualment un 52% de les persones usuàries del servei i es correspon amb els nivells de suport mitjà, alt i molt alt descrits anteriorment.\n6.3.- La distribució actual de les persones usuàries del Servei Local de Teleassistència segons la tipologia de servei i tipologies de persona usuària son les següents:\nTipologies de persones usuàries\nalta (nivell suport\nmitjà, alt i molt alt)\n7.1.- El programa “Servei Local de Teleassistència” és conseqüència de la cooperació interinstitucional entre la Diputació de Barcelona i els ens locals de la província adherits al programa.\n7.2.- El servei de teleassistència serà prestat per una empresa externa seleccionada per la Diputació de Barcelona mitjançant la convocatòria del corresponent procediment de contractació en el termes que s’especifica a la base 11.- “Finançament del programa”.\n7.3.- La Diputació de Barcelona serà l’encarregada d’establir, en el seu procediment de contractació, les condicions de prestació del servei i el preus de licitació.\n7.4.-Finalitzat el procés de contractació, la Diputació de Barcelona procedirà a comunicar als ens locals participants en el programa les dades identificatives de l’empresa/entitat contractada i els preus definitius d’adjudicació.\n7.5.- La Diputació de Barcelona posarà a disposició dels ens locals participants en el programa els Plecs del contracte per a aquelles consultes que aquests vulguin dur a terme.\n8.1.- Els ens locals de la província que vulguin continuar participant o que vulguin participar per primer cop en el programa, hauran de procedir a l’aprovació per l’òrgan competent de l’adhesió i participació en el programa.\n8.2.- Aquesta adhesió només s’haurà de fer un cop i tindrà validesa per a tot el període de vigència d’aquestes bases incloses les seves pròrrogues.\n8.3.- L’adhesió implica l’acceptació de les condicions definides en les presents bases i comporta el compromís per part dels ens locals de fer front al percentatge de finançament que els correspongui derivat de la prestació del servei en el seu territori, durant tota la vigència de les presents bases i, si s’escau, de les seves pròrrogues.\n8.4.- El/la Secretari/ària de l’ens local haurà de trametre diligència de l’acord d’adhesió efectuat per l’òrgan competent a la Diputació de Barcelona.\n8.5.- Aquesta tramitació s’haurà d’efectuar de forma electrònica i a través del Portal Municipal de Tràmits (PMT), omplint el formulari que es troba com a Annex a les presents Bases i adjuntant la diligència del Secretari/ària.\n8.6.- L’ús del PMT comporta l’acceptació de la tecnologia emprada i els efectes que del seu ús se’n derivin.\n8.8.- Un cop efectuada l’adhesió, les sol·licituds de serveis es formularan a través d’una aplicació informàtica, que es posarà a disposició dels ens locals adherits.\n8.9.- No s'admetran sol·licituds en previsió de serveis futurs\nParticipació econòmica de les persones beneficiàries en el servei\n9.1.- Els ens locals podran, en funció de les seves competències, establir mecanismes de copagament del servei de teleassistència segons criteris ajustats a la legislació oportuna en aquest àmbit. En aquest sentit, es posa a disposició dels ens locals, el “Model de Copagament dels Serveis d’Atenció Domiciliària de la Diputació de Barcelona” http://www.diba.cat/web/benestar/dependencia/copagament\n9.2.- En aquest supòsit, la tarifa a satisfer per la persona usuària no podrà excedir del cost que li suposa a l’ens local cada servei, segons el percentatge de participació en el finançament que s’estableix en la base 11.\n9.3.- En qualsevol cas, l’empresa prestadora del servei de teleassistència mai podrà presentar les factures a nom de la persona usuària del servei.\nCriteris de distribució dels serveis\n10.1.- Si la demanda de serveis per part dels ens locals fos superior a l'oferta, la Diputació de Barcelona es reserva el dret d’establir sistemes de distribució i/o de priorització dels serveis de teleassistència d’acord amb la planificació provincial i en funció de l’índex de cobertura del servei dins del territori de l’ens local que fa la demanda en relació a la mitjana de cobertura de la província.\n10.2.- A aquests efectes l'Àrea de Cohesió Social, Ciutadania i Benestar de la Diputació de Barcelona comunicarà a l’empresa contractada el nombre de serveis que corresponen a cada ens local i els requisits imprescindibles de les persones demandants.\n11.1.- El servei es finança amb les aportacions dels ens locals i de la Diputació de Barcelona, que es distribueixen de la següent manera:\n¨ Un 47% a càrrec de la Diputació de Barcelon\n¨ Un 53% a càrrec dels Ens locals participants en el programa\n11.2.- L’empresa que resulti contractista del procediment de contractació esmentat en la Base 7, facturarà mensualment a la Diputació de Barcelona en una única factura el 100% del cost de tots els serveis actius durant aquell mes.\n11.3.- No obstant això, prèviament el contractista haurà d’obtenir la conformitat de cada ens local, segons els serveis actius al seu territori. En cas que la relació de serveis d’algun ens local no resulti conforme, aquells serveis no es podran incloure en la factura global de la mensualitat.\n11.4.- En aquesta factura mensual s’haurà de fer constar l’import del percentatge de participació de la Diputació de Barcelona i l’import de participació de cada un dels ens locals, per tal que la Diputació pugui liquidar a cada ens local la transferència de la seva part de cofinançament, d’acord amb l’apartat següent\n11.5 A la finalització de cada un dels dos primers quadrimestres de l’exercici pressupostari, la Diputació practicarà una liquidació a cada ens local, en funció dels serveis prestats en aquest període.\nDurant el darrer quadrimestre de l’exercici pressupostari, cada ens local realitzarà una bestreta a compte a la Diputació de Barcelona, a partir del càlcul que la Diputació li notifiqui en base als serveis de Teleassistència actius amb que compti l’ens local a l’inici del quadrimestre. Acabat l’exercici i quan es disposi de les dades reals dels serveis prestats en aquest període, es practicarà la liquidació per a cada ens local.Si la liquidació es favorable a l’ens local, es reduirà de la primera liquidació del exercici següent, o en el darrer exercici del conveni es retornarà l’import de la liquidació per part de Diputació de Barcelona; si la liquidació es favorable a la Diputació de Barcelona, aquesta practicarà una liquidació complementaria que s’abonarà per part dels ens locals conjuntament amb la primera liquidació del següent exercici, o si es tracta del darrer exercici del conveni, en el termini màxim de dos mesos des de la seva notificació.\nEn cas d’impagament de les quotes de les liquidacions o de la bestreta a compte, la Diputació de Barcelona podrà retenir les obligacions reconegudes pendent de pagament per practicar les oportunes compensacions.\n12.1.- Les unitats mòbils conformen un recurs d’atenció a emergències socials i tècniques de forma presencial, operatiu les 24 hores i els 365 dies de l’any i que és complementari al servei de teleassistència d’atenció bàsic.\n12.2.- Aquest recurs està format per un conjunt de mitjans humans i materials, amb caràcter mòbil, que complementen els serveis prestats des del centre d’atenció a través de la intervenció presencial en el domicili amb l’objecte de realitzar actuacions socials de primera resposta, seguiment de les persones usuàries o intervencions tecnològiques bàsiques\n12.3.- Les unitats mòbils garantiran una sèrie de prestacions prioritàries en el marc del servei, i d’altres seran complementàries o secundàries i excepcionals.\na) Les funcions prioritàries de les unitats mòbils són:\n¨ Intervenir directament davant emergències de caire social derivades per exemple d’un intent de robatori, una sospita de maltractaments o un accident o sinistre a la llar.\nn aquests casos, des del centre d’atenció es mobilitzarà la unitat mòbil al domicili de la persona usuària, i si s’estima oportú, de forma complementària es mobilitzaran les persones de contacte de la persona usuària i els recursos d’atenció a emergències de la comunitat.\n¨ Aixecament de caigudes produïdes al domicili.\nEn aquests casos, des del centre d’atenció es mobilitzarà la unitat mòbil al domicili de la persona usuària i s’abandonarà quan hi hagi una certesa absoluta que la persona torna a estar en una situació normalitzada i no hi ha motius que facin sospitar d’alguna conseqüència sobre la salut de la persona.\n¨ Donar suport a les emergències sanitàries detectades des del centre d’atenció o per la unitat mòbil quan arriba al domicili i detecta la necessitat d’un recurs d’emergència.\nb) Les funcions complementàries o secundàries de les unitats mòbils són:\n¨ Custòdia de claus.\nLa unitat mòbil realitzarà la custòdia de les claus d’aquelles persones en situacions d’extrema soledat i fragilitat dels municipis on no hi hagi acords de custòdia.\n¨ Mobilització de claus.\nLa unitat mòbil realitzarà gestions en la recollida i/o mobilització de les claus de domicilis de persones usuàries dels municipis que les tinguin en custòdia.\n¨ Seguiment personalitzat de l’estat de persones identificades en situació de risc. Aquests casos seran acordats amb els serveis socials municipals.\n¨ Companyia i suport en casos específics\n¨ Intervencions tècniques bàsiques relacionades amb la unitat de teleassistència i els seus complements.\n12.4.- Aquestes unitats mòbils atenen, segons el temps de resposta requerit, emergències, contingències o activitat programada.\n¨ Les emergències son situacions on la salut i el benestar de la persona poder estar, de forma real o potencial, en perill. Aquestes requeriran la mobilització immediata en un temps de 40 minuts com a màxim.\n¨ Les contingències son situacions on es requereix la intervenció però la persona no està en risc, com per exemple l’atenció i/o l’assessorament a problemes socials, el suport a les activitats de la vida diària, el suport urgent a la gestió de casos, les urgències tecnològiques d’instal·lació i/o connexió, manteniment correctiu urgent de l’equipament o la tramitació urgent de la custòdia de claus, entre d’altres.\n12.5.- La Diputació de Barcelona proveirà a través del contractista del servei d’un mínim 29 unitats mòbils (vehicles) amb els recursos necessaris i suficients (humans, materials i tècnics) que realitzaran intervencions als ens locals de la província de Barcelona de les quals:\n¨ Setze (16) unitats mòbils seran de primera resposta i tindran la finalitat d’atendre emergències o contingències i també podran fer activitat programada segons les necessitats puntuals del servei, tot i que la seva funció és primordialment reactiva\nAquestes necessiten una base territorial, ubicació la qual serà proposada per la Diputació de Barcelona i amb l’acord de cadascun dels ens locals. Aquestes bases tindran la finalitat de ser el lloc d’estacionament i de canvis de torns dels professionals. A més a més, d’aquestes bases, cinc tindran atenció les 24 hores del dia i els 365 dies de l’any i seran punts de custòdia de claus dels territoris de proximitat.\n¨ Tretze (13) unitats mòbils seran de segona resposta i tindran la finalitat de realitzar activitat programada i eventualment, atendran contingències. No necessiten d’una base territorial geogràfica concreta en ser un recurs que circula de forma contínua pel territori de la província de Barcelona\n12.6.- Amb posterioritat a l’adjudicació del procediment de contractació per a la prestació del Servei Local de Teleassistència, la Diputació de Barcelona aprovarà un conveni tipus que regirà les condicions mínimes que han de tenir les setze bases territorials, com poden ser: zones de treball per canvis de torn, espai d’aparcament, facilitat de proporcionar un distintiu per circular en zones de trànsit restringit, etc. Aquest conveni tipus servirà de base per a la signatura dels convenis específics amb els ens locals.\n12.7.- Les 29 Unitats Mòbils hauran de realitzar un mínim de 88.000 hores de treball anual efectiu de les quals 65.000 hores hauran de ser realitzades per les unitats mòbils de primera resposta i 23.000 hores per les unitats mòbils de segona resposta.\n12.8.- Així mateix, la totalitat dels ens locals adherits al Servei Local de Teleassistència hauran de facilitar als seus territoris espais de custòdia de claus en col·laboració amb els organismes, centres o altres entitats que considerin, sempre i quan tinguin accés les 24 hores. Els ens locals seran els encarregats de signar els seus respectius acords amb les institucions que considerin i la Diputació de Barcelona facilitarà el suport i assessorament que sigui necessari en aquesta matèria.\nObligacions dels ens locals\nEls ens locals s'obliguen a:\n13.1.- Adherir-se al programa segons el procediment descrit en la Base 8\n13.2.- Acceptar l’empresa prestadora del servei contractada per la Diputació de Barcelona.\n13.3.- Identificar les persones susceptibles de rebre el servei de teleassistència, fer la valoració inicial i la sol·licitud d’alta a l’empresa contractada per a la prestació del servei.\n13.4.- Actualitzar i mantenir les dades personals de la persona, així com efectuar el seguiment del cas de les persones usuàries en l’àmbit territorial de la seva competència.\n13.5.- Facilitar la coordinació professional necessària per a la correcta implementació del servei en el seu territori.\n13.6.- Posar en coneixement de la Gerència de Serveis de Benestar Social de la Diputació de Barcelona totes aquelles incidències que afectin al correcte funcionament del servei amb la màxima celeritat possible.\n13.7.- Finançar el 53% del cost total del servei en el seu àmbit territorial.\n13.8.- Habilitar crèdit suficient en el pressupost de despeses per fer front a les obligacions derivades del cofinançament del programa.\n13.9.- Efectuar l’ingrés de les successives liquidacions quadrimestrals i de les bestretes a compte, al compte general de la Diputació de Barcelona, en el termini de 30 dies des de que s’hagi rebut la notificació, del 53% del cost total dels serveis prestats en el seu àmbit territorial.\n13.10.- Incorporar els logotips, signes i llegendes normalitzats de la Diputació de Barcelona, que s’escaiguin a tota la documentació i propaganda generada pel Servei Local de Teleassistència, excepte en aquella que contingui dades personals dels usuaris del servei.\n13.11.- Col·laborar activament en les accions de millora i seguiment de qualitat promogudes per la Diputació de Barcelona.\n13.12.- Facilitar a la Diputació de Barcelona qualsevol informació que aquesta consideri necessària per a la verificació de la correcta execució del programa.\nObligacions de la Diputació de Barcelona\nLa Diputació de Barcelona serà la responsable de les següents funcions generals:\n14.1.- La contractació del Servei Local de Teleassistència per als ens locals de la província de Barcelona menors de 300.000 habitants.\n14.2.- La supervisió i seguiment del Servei Local de Teleassistència.\n14.3.- El control i l’assegurament de la qualitat en la prestació i el funcionament general del servei.\n14.4.- L’establiment dels mecanismes de coordinació que siguin necessaris amb l’empresa contractada i els ens locals de la província amb l’objectiu d’assolir d’un desenvolupament òptim del servei de teleassistència.\n14.5.- El cofinançament d’un 47% del servei.\n14.6.- El pagament de les factures mensuals per la totalitat dels serveis en actiu d’aquell mes.\n14.7.- L’aprovació i notificació als ens locals, de les liquidacions i bestretes a compte que corresponen a la part del seu finançament (53%).\nFuncions de control i avaluació\n15.1.- L’empresa contractista del servei posarà a disposició de cada ens local un informe de seguiment amb caràcter mensual, que recollirà els principals indicadors del Servei Local de Teleassistència en el seu municipi. Es presentarà en format gràfic per a la seva divulgació i serà en format Excel per al seu anàlisi i explotació.\n15.2.- L’empresa contractista elaborarà, per a cada ens local, una memòria anual de gestió municipal que haurà d’estar disponible en una aplicació web de gestió en el termini màxim de dos mesos després de la finalització de cada exercici.\n15.3.- La Diputació de Barcelona podrà exercir en qualsevol moment, directament o a través d’una empresa/entitat externa, les funcions de control i avaluació del Servei Local de Teleassistència, així com els estudis que siguin adients per al desenvolupament òptim del mateix i per a la incorporació d’eines d’innovació que siguin oportuns, sense perjudici dels mecanismes de seguiment que han d’establir els serveis socials municipals amb l’objectiu de vetllar per un correcte funcionament del servei.\nProtecció de dades de caràcter personal)\n16.1.- D’acord amb el Reglament europeu 2016/679, de 27 d’abril, relatiu a la protecció de les persones físiques pel que respecta al tractament de dades personals i la lliure circulació d’aquestes dades i pel qual es deroga la Directiva 95/46/CE i la Llei orgànica 3/2018, de 5 de desembre, de Protecció de Dades Personals i garantia dels drets digitals i resta de normativa estatal o autonòmica que la desenvolupi, s’informa als ens locals adherits al programa i al seu personal:\nRambla Catalunya 126, 08008-Barcelona\nManteniment de les relacions institucionals i administratives entre la Diputació de Barcelona i els ens locals adherits al programa “Servei\nlocal de Teleassistència”.\nLes dades seran conservades durant el temps previst a la normativa de procediment administratiu, de contractació pública i d’arxiu històric.\nCompliment de les obligacions conveniades.\nNo s’han previst cessions més enllà de les previstes per la llei.\nEs poden exercir els drets d’accés, rectificació, supressió i portabilitat de les seves dades, i la limitació o oposició al seu tractament a través de la Seu electrònica https://seuelectronica.diba.cat/serveis- de-la-seu/proteccio-dades/default.asp o presencialment a les oficines\ndel Registre https://www.diba.cat/web/registre/\nSense perjudici de qualsevol altre recurs administratiu o acció judicial, tot interessat tindrà dret a presentar una reclamació davant d'una autoritat de control, en particular en l'Estat membre en què tingui la seva residència habitual, lloc de treball o lloc de la suposada infracció, si considera que el tractament de dades personals que el concerneixen infringeix el RGPD. Sent a Catalunya l’APDCAT l’autoritat de referència http://apdcat.gencat.cat/ca/drets_i_obligacions/reclamar_i_denunciar/\n16.2.- Els ajuntaments participants, com a responsables del tractament de les dades de caràcter personal necessàries per a dur a terme les actuacions previstes a l’objecte d’aquestes Bases, AUTORITZEN a la Diputació de Barcelona a\ni) dur a terme el tractament de les dades de caràcter personal en dispositius portàtils de tractament de dades únicament pels usuaris o perfils d’usuaris assignats a la prestació de serveis contractada.\nii) dur a terme el tractament fora dels locals del responsable del tractament únicament pels usuaris o perfils d’usuaris assignats a la prestació de serveis contractada.\niii) l’entrada i sortida dels suports i documents que continguin dades de caràcter personal, inclosos els compresos i/o annexes a un correu electrònic, fora dels locals sota el control del responsable del tractament.\niv) l’execució dels procediments de recuperació de dades que l’encarregada del tractament es vegi en l’obligació d’executar.\nv) tractar les dades en els seus locals, aliens als dels responsables del tractament.\n16.3.- El tractament consistirà en el processament, consulta i visualització d’informació en la que s’emmagatzema l’activitat en el domicili, les dades de l’usuari participant i dels contactes autoritzats a visualitzar la seva activitat.\nConcretament es realitzaran el següents tractaments: Consultes, conservació, comunicacions per transmissió, extracció, interconnexió, modificació, organització, recollida, registre i utilització.\n16.4.- Els ens locals participants posen a disposició i permeten la recollida per la Diputació, encarregada del tractament, la informació que es descriu a continuació:\nDades identificatives de les persones usuàries del servei (nom, domicili, telèfon).\nNúmero de telèfon dels contactes autoritzats per cada participant amb accés a l’aplicació web, número d’identificació d’usuari (NIU), activitat realitzada dins del domicili on es troben instal·lats els dispositius i aquelles que puguin considerar- se necessaris per les parts durant l’execució del treballs.\n16.5 La Diputació de Barcelona tractarà les dades d’acord amb les instruccions que tot seguit es detallaran, quedant sota la seva exclusiva responsabilitat qualsevol ús no autoritzat en aquestes Bases, o en les instruccions expresses que li siguin comunicades pels òrgans competents dels ens locals participants. No obstant, si considera que alguna de les instruccions infringeix el RGPD, o qualsevol altre disposició en matèria de protecció de dades, informarà immediatament a l’ens responsable.\n16.6.- El tractament de les dades personals es durà a terme d’acord amb les previsions següents:\na) Les dades facilitades així com les recollides i tractades, únicament seran utilitzades per a la realització de les actuacions previstes en aquestes Bases, per a la realització d’estudis i enquestes sobre el grau de satisfacció dels beneficiaris del Servei Local de Teleassistència i per a la inspecció del Servei.\nb) Portar, per escrit, un registre de totes les categories d’activitats de tractament efectuades per compte del responsable, que contingui:\n1. El nom i les dades de contacte de l'encarregat o dels encarregats i de cada responsable per compte del qual actua l'encarregat i, si escau, del representant del responsable o de l’encarregat i del delegat de protecció de dades.\n2. Les categories de tractaments efectuats per compte de cada responsable.\n3. Si escau, les transferències de dades personals a un tercer país o organització internacional, inclosa la identificació d’aquest país o aquesta organització internacional, i en el cas de les transferències indicades a l'article 49, apartat 1, paràgraf segon de l’RGPD, la documentació de garanties adequades.\n4. Una descripció general de les mesures tècniques i organitzatives de seguretat relatives a:\nLa pseudonimització i el xifrat de dades personals.\nLa capacitat de restaurar la disponibilitat i l’accés a les dades personals de\nforma ràpida, en cas d’incident físic o tècnic.\nc) No comunicar les dades a terceres persones, tret que tingui l'autorització expressa del responsable del tractament, en els supòsits legalment admissibles.\nL'encarregat pot comunicar les dades a altres encarregats del tractament del mateix responsable, d'acord amb les instruccions del responsable. En aquest cas, el responsable ha d’identificar, prèviament i per escrit, l'entitat a la qual s'han de comunicar les dades, les dades a comunicar i les mesures de seguretat que cal aplicar per procedir a la comunicació.\nSi l'encarregat ha de transferir dades personals a un tercer país o a una organització internacional, en virtut del dret de la Unió o dels estats membres que li sigui aplicable, ha d’informar el responsable d'aquesta exigència legal de manera prèvia, tret que aquest dret ho prohibeixi per raons importants d'interès públic.\nd) Els ajuntaments i altres ens locals participants, com a responsables dels respectius tractaments, AUTORITZEN a la Diputació de Barcelona a contractar un tercer per al tractament d’aquestes dades amb la finalitat exclusiva de realitzar les actuacions previstes en aquestes Bases, per a la realització d’estudis i enquestes sobre el grau de satisfacció dels beneficiaris del Servei Local de Teleassistència, i per a la seva inspecció.\nLa Diputació de Barcelona, com a Encarregada principal del tractament, formalitzarà mitjançant contracte la contractació, en el qual es faran constar les obligacions que assumeix l’empresa/entitat contractada en el tractament de les dades personals. Si el subencarregat ho incompleix, la Diputació com a encarregada inicial continua sent plenament responsable davant el responsable pel que fa al compliment de les obligacions. L’esmentat contracte restarà a disposició de l’ens local per a les comprovacions que consideri oportunes realitzar.\ne) Mantenir el deure de secret respecte de les dades de caràcter personal a les quals hagi tingut accés en virtut d’aquest encàrrec, fins i tot després que en finalitzi l’objecte.\nf) Garantir que les persones autoritzades per tractar dades personals es comprometen, de forma expressa i per escrit, a respectar la confidencialitat i a complir les mesures de seguretat corresponents, de les quals cal informar-los convenientment.\ng) Mantenir a disposició del responsable la documentació que acredita que es compleix l'obligació que estableix l'apartat anterior.\nh) Garantir la formació necessària en matèria de protecció de dades personals de les persones autoritzades per tractar dades personals.\ni) Assistir al responsable del tractament en la resposta a l’exercici dels drets següents:\n1. Accés, rectificació, supressió i oposició\n2. Limitació del tractament\nQuan les persones afectades exerceixin els drets d'accés, rectificació, supressió i oposició i limitació del tractament, davant l'encarregat del tractament, aquest ho ha de comunicar a l’Ens responsable. La comunicació s’ha de fer de forma immediata i en cap cas més enllà de l’endemà del dia laborable en què s’ha rebut la sol·licitud, juntament, si escau, amb altres informacions que puguin ser rellevants per resoldre la sol·licitud.\nj) Dret d’informació/consentiment\nAmb caràcter general, correspondrà a l’empresa contractista facilitar el dret d’informació i recollir el consentiment del/la beneficiari/ària. En cas que s’estableixi que ho farà l’ET, la redacció i el format en què es facilitarà la informació s'ha de consensuar amb el responsable, abans d’iniciar la recollida de les dades ho farà seguint les pautes marcades pel RT.\nk) Notificació de violacions de la seguretat de les dades\nL'encarregat del tractament ha d’informar el responsable, sense dilació indeguda i en qualsevol cas abans del termini màxim de 24h, i a través del Delegat de Protecció de Dades de l’ens local, responsable del tractament Responsable dels Serveis Socials i amb copia al Responsable del seguiment del contracte de la Diputació, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència\nSi se’n disposa, cal facilitar, com a mínim, la informació següent:\n1) Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.\n2) Nom i dades de contacte del delegat de protecció de dades o d'un altre punt de contacte en el qual es pugui obtenir més informació.\n3) Descripció de les possibles conseqüències de la violació de la seguretat de les dades personals.\n4) Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.\nSi no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.\nl) Donar suport al responsable del tractament a l’hora de fer les avaluacions d'impacte relatives a la protecció de dades, quan escaigui.\nm) Donar suport al responsable del tractament a l’hora de fer les consultes prèvies a l'autoritat de control, quan escaigui.\nn) Posar a disposició del responsable tota la informació necessària per demostrar que compleix les seves obligacions, així com per realitzar les auditories o les inspeccions que efectuïn el responsable o un altre auditor autoritzat per ell.\no) Implantar les mesures de seguretat necessàries per donar compliment dels requisits que s’estableixen al “Reial Decret 3/2010, de 8 de gener, pel que es regula l’Esquema nacional de seguretat en l’àmbit de l’administració Electrònica” en la categoria que determini la Diputació, el “Reial Decret 951/2015, de 23 d’octubre, de modificació del Reial Decret 3/2010, de 8 de gener, pel que es regula l’Esquema nacional de seguretat en l’àmbit de l’administració Electrònica” en la categoria que determini la Diputació i el que estableix el “Reglament europeu 2016/679, de 27 d’abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), adoptant totes aquelles mesures i mecanismes per a:\nd) Pseudonimitzar i xifrar les dades personals, si escau.\np) Designar un Delegat de Protecció de dades i comunicar-ne la identitat i les dades de contacte a l’Ens local Responsable i a la Diputació.\nq) Destí de les dades.\nRetornar al responsable del tractament les dades de caràcter personal i, si escau, els suports on constin, una vegada complerta la prestació.\nLa devolució ha de comportar l'esborrat total segur de les dades existents en els equips informàtics utilitzats per l'encarregat.\nNo obstant això, l'encarregat pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.\nLes presents Bases entraran en vigor l’1 de maig de 2021 i estendran la seva vigència fins el 31 de desembre de 2024, podent ser prorrogades de forma expressa per un període de fins a quatre anys addicionals.”\nSegon.- COMUNICAR el present acord d’adhesió a la Diputació de Barcelona.\nTercer.- ADQUIRIR el compromís d’habilitar crèdit suficient en el pressupost de despeses de cada exercici, durant la vigència del present programa, per fer front a les obligacions derivades del cofinançament del programa a càrrec de la partida pressupostària número 08 2311 22714 del Pressupost general de l’Ajuntament.\nQuart.- PUBLICAR l’adhesió de l’Ajuntament de les Franqueses del Vallès al programa «Servei Local de Teleassistència pels anys 2021-2024» de la Diputació de Barcelona en el Portal de Transparència de l’Ajuntament.\nPrimer.- APROVAR INICIALMENT l’avantprojecte per a la construcció d’un centre residencial per a la gent gran amb emplaçament al carrer del Terme, 15, referència cadastral 1675301DG4017N0001RK, de Bellavista.\nSegon.- SOTMETRE l’expedient a informació pública, durant el termini de trenta dies hàbils, mitjançant anunci publicat en el Butlletí Oficial de la Província i al web d’aquest ajuntament a efectes de poder ser examinat i que puguin ser formulades les al·legacions pertinents per les persones interessades.\nTercer.- DETERMINAR que, un cop finalitzat el termini d’informació pública sense que s’hagin presentat al·legacions i/o reclamacions, l’acord d’aprovació inicial del projecte esdevindrà definitiu sense necessitat de cap acord ulterior.\nPrimer.- Aprovar provisionalment per a l’exercici 2022 i següents, l’Ordenança reguladora de la Taxa per la prestació dels serveis d’intervenció administrativa en l’activitat dels ciutadans i les empreses a través del sotmetiment a llicència o comunicació, així com pels controls posteriors a l’inici de les activitats, els controls periòdics i les revisions periòdiques.\nSegon.- Derogar amb efectes d’1 de gener de 2022 l’ordenança vigent reguladora de la Taxa per la prestació dels serveis d’intervenció administrativa en l’activitat dels ciutadans i les empreses a través del sotmetiment a llicència o comunicació.\nTercer.- Aprovar provisionalment per a l’exercici de 2022 i següents la modificació de les Ordenances fiscals que a continuació es relacionen, així com el seu text refós:\n7. Taxa per la llicència d’autotaxi.\n8.Taxa per serveis especials de vigilància i altres motivats per espectacles públics i grans transports\n9.Taxa per llicències o la comprovació d’activitats comunicades en matèria urbanisme\n14.Taxa per retirada de vehicles abandonats o estacionats defectuosament o abusivament a la via pública\n19. Taxa per aprofitament especial del domini públic local a favor d’empreses exploradores de serveis de subministraments d’interès general\n27. Preu públic per la prestació de serveis a l’escola municipal de música Claudi Arimany\n29.Taxa per concessió de llicències, la comprovació de les activitats comunicades i el control de la publicitat dinàmica\n30. Preus Públics pel Servei Municipal de Llar d’Infants\n31.Taxa per la instal·lació de portades, aparadors i vitrines i per la instal·lació d’anuncis que ocupen el domini públic local\nQuart.- Els acords definitius en matèria de derogació, aprovació i modificació d’Ordenances fiscals per a l’exercici de 2022, així com el text refós aprovat, seran objecte de publicació en el Butlletí Oficial de la Província.\nAQUEST PUNT QUEDA SOBRE LA TAULA I NO SE SOTMET A VOTACIÓ


Casa Senyorial i sofisticada, Cardedeu.:.Best MARESME \nInici Cardedeu Código: C - 143\nCasa Senyorial i sofisticada, Cardedeu\nSenyorial i Luxosa al Vallès Oriental amb electrodomèstics d´alta gamma, celler amb sala d'estar\nEspectacular casa senyorial a la venda, situada a la població de Cardedeu, al Vallès Oriental, a tocar de la Costa de Barcelona. Aquesta sensacional casa disposa de 650 m2 construïts, en una parcel·la de 1.500 m2. La seva distribució és perfecta ja que les dues diferents zones, la de dia i la de nit, estan clarament diferenciades, pel que el dia a dia és còmode i molt pràctic.\nA la primera planta s'ubica un impressionant saló amb biblioteca, menjador independent, un segon saló familiar mes privat amb llar de foc, cuina office de 30 m2 amb electrodomèstics d'alta gamma i sortida a porxo del darrere al jardí, habitació en suite amb bany complet, zona de servei amb dormitori i bany complet i àrea safareig independent.\nA la planta baixa, garatge tancat amb porta automàtica per a tres cotxes i altres diversos vehicles, més un fantàstic celler amb sala d'estar. A la planta alta hi ha 3 suites amb vestidor i un saló amb sala de jocs, la suite principal disposa de saló independent, un despatx, i un gran vestidor, bany amb dutxa i banyera hidromassatge\nExcel·lent oportunitat de viure en una luxosa casa al Vallès Oriental, on el clima i la qualitat de vida és excel·lent. Immillorable ubicació a 20 minuts del Col·legi Internacional, al costat del Camp de Golf de la Roca, La Roca Village, a 30 minuts del Montseny, a 15 minuts de la platja i 30 minuts del centre de Barcelona.\nVull més informació d'aquesta casa amb codi C - 143\nViles, pisos y cases de luxe a Cardedeu


Nascudes digitals | blok de bid\nTal com s'explica en la introducció el cos de l'informe s'organitza en quatre seccions principals:\n1. Revisió inicial de la col·lecció. En aquesta secció s'analitzen aspectes a tenir en compte en les interaccions entre el personal del repositori, els donants i els comerciants, abans de l'adquisició. Bàsicament es tracta que la informació fonamental flueixi entre tots els implicats a través de tots els mitjans possibles (ja sigui mitjançant l'ús de noves tecnologies o estudis in situ). D'una banda, no només es tracta de posar en peus i comunicar polítiques d'adquisició, abast i condicions dels acords assolits amb donants i/o comerciants, sinó que també es tracta de posar en comú procediments, directrius que guiïn en els aspectes més pràctics de l'eventual acceptació d'una donació/adquisició. A més, es donen pautes sobre l'estudi a realitzar sobre una colecció concreta abans de dur a terme l'adquisició, en el qual es garanteixi pertinència, condicions d'accés, valor cultural i/o integritat de la mateixa.\n2. Propietat intel·lectual i privadesa, en què es tracten aspectes ètics i d'índole pràctic respecte a informació de caràcter sensible per confidencialitat o propietat intel·lectual/industrial. Entre aquests aspectes s'ha de conèixer qui són els titulars dels drets de propietat intel·lectual, si aquests drets es transfereixen a qui i en quines condicions, com gestionar l'existència de mesures tecnològiques de protecció (contrasenyes, encriptacions...), si poden donar lloc a períodes d'embargament a la consulta i/o accés, si hi haurà un procés de filtratge d'informació sensible i qui s'ha de responsabilitzar d'aquest procés... etc.\n3. Estadis clau en l'adquisició de materials digitals, en aquest apartat s'exposen els elements bàsics a tenir en compte en quatre moments: l'establiment models termes de l'acord/contracte entre el repositori i/o el donant/comerciant; la comunicació/interacció entre els implicats i els assumptes que han de tractar; l'elecció del mètode de transferència i la seva execució pròpiament dita; i finalment, la revisió inicial del material un cop ha arribat al repositori. L'informe recomana la implicació de personal tècnic tant per la part del repositori, com per la part del donant. Aquest tipus de personal permetrà extreure valuosa informació del material a rebre, i com més informació es pugui gestionar més senzill serà qualsevol processament posterior. Pel que fa a la transferència és fonamental que tant els donants com els comerciants coneguin les directrius del repositori no ja en la dimensió digital, sinó en els aspectes pràctics més bàsics com podria ser el maneig, empaquetat de suports digitals físics.\n4. Revisió després de l'adquisició, finalment en aquest apartat es remarca sobre les inspeccions clau que han de dur a terme per avaluar el bon estat (des del punt de vista físic i digital) de les col·leccions que ingressin en els nostres dipòsits. Finalment, assenyala la importància de definir criteris d'esporgada i/o retenció dels materials.\nCadascuna d'aquestes seccions es tanca amb sengles llistes de recomanacions: una per a donants i comerciants, i una altra per al personal del repositori. Al final del document les recomanacions es presenten de nou com apèndixs (apèndixs D i E), amb la finalitat que serveixin com llistes de comprovació per a cadascuna de les fases a tenir en compte.\nA més d'aquestes llistes de comprovació poden resultar d'utilitat pràctica els apèndixs A i C, ja que ajuden a fer una primera distribució de responsabilitats, i/o punts clau que cadascun dels actors deu tenir clar a l'hora de definir polítiques, directrius de col·laboració i/o preparar documentació relacionada.\nD'entre els apèndixs més útils que recull l'informe es troba la petita bibliografia comentada de l'apèndix B en el qual es recullen no només documents, sinó projectes relacionats amb el processament de col·leccions nascudes digitals. En ells es remet a l'existència d'eines, estudis de cas, directrius que poden ajudar a aprofundir en un tema tan complex.\nCal destacar els dos mètodes de publicació i difusió que han triat els autors de l'informe. D'una banda, el més "convencional", l'informe en pdf disponible a través de la pàgina web del CLIR, amb l'aval que suposa formar part de les publicacions d'un organisme d'aquestes característiques. D'altra banda, es pot consultar encara la primera versió esborrany en la plataforma de Media Commons. S'hi poden veure comentaris de l'informe i fins i tot enviar-ne de nous (disponible a: http://mcpress.media-commons.org/borndigital/); encara que en aquest moment no creiem que aquests comentaris anessin a revertir en canvis immediats en l'edició disponible a la pàgina del CLIR. En qualsevol cas, a més de ser una interessant iniciativa, ens demostra un cop més el variades i/o complexes que poden arribar a ser les col·leccions que existeixen únicament en versió digital, i que poden ingressar en els nostres dipòsits a través de diferents vies.\nEn general, aquest estudi és una bona eina preliminar nascuda en un entorn no del tot favorable com és la inexistència d'un pressupost o projecte que ho sustenti directament. Si bé dins dels seus encerts i punts forts (com ara les llistes de comprovació i/o la bibliografia comentada), cal destacar que potser és massa ambiciós, i la varietat de públic a què s'adreça fa que potser es quedi curt per al personal més altament especialitzat. Així i tot, és un esforç avalat per un grup de professionals i institucions clau que han resolt més que dignament una tasca que no ha fet més que començar en les nostres biblioteques i/o dipòsits.\n1. Donors, dealers and repository staff: donants, comerciants (de llibrers rars i manuscrits) i personal encarregat dels repositoris.


Sant Valentí Hotel Magnolia Salou only adults només adults\nSant Valentí al Magnolia Hotel, només per a adults\nMagnolia Hotel Salou, un hotel només per a adults\nSant Valentí a l'Hotel Magnolia Salou\nCosta Daurada. 02 febrer 2016.\nMagnolia Hotel, l'hotel només per a adults de Salou, ha donat a conèixer la seva proposta per Sant Valentí 2016, una oferta que inclou una nit d'hotel i lliure accés a l'spa, entre altres detalls per a una trobada romàntica.\nL'hotel Magnolia de Salou és un establiment quatre estrelles, situat al costat del passeig Jaume I, en una zona molt cèntrica que sustenta la seva oferta en el concepte només adults o 'adults only'.\nL'hotel és cosmopolita, modern i especialment curós amb el disseny. El seu objectiu passa per oferir una experiència única, allunyada de l'enrenou i del soroll d'altres hotels.\nMagnolia Hotel és un establiment pioner en l’aplicació del concepte només adults a la península i el primer hotel exclusivament per a adults de Salou.\nEl ‘pack’ Sant Valentí 2016 al Magnolia Hotel inclou:\nUna nit en una de les habitacions superiors amb llit King Size\nDetall romàntic a l'habitació\nAccés lliure a la zona Spa\nMassatge relaxant (35 minuts) per a ell i per a ella en cabina doble\nCopa de cava i bombons a l'Spa\nLate check out fins a les 16h00\nServei de cafè, aigua, suc o infusió al fer el check in\nAmpolla d'aigua de cortesia a l'habitació el dia d'arribada\nAparcament gratuït segons disponibilitat (preguntar a recepció)\ni Tria la fragància de l'habitació\nEtiquetes: sant valentí hotel magnolia salou, sant valentí costa daurada, hotel només adults, hotel only adults, spa, nit romàntica


Quarta detenció en sis dies d'un lladre a Olot i Camprodon - Diari de Girona\nQuarta detenció en sis dies d'un lladre a Olot i Camprodon\nEls Mossos l'acusen d'entrar a robar en pisos i en un cotxe, i de dos trencaments de condemna\nQuarta detenció en sis dies d'un lladre a Olot i Camprodon Diari de Girona\nEls Mossos d'Esquadra han detingut un lladre multireincident quatre cops en només sis dies a Olot i Camprodon. Al detingut l'acusen d'haver entrat a robar en dos domicilis, a l'interior d'un turisme i de dos trencaments de condemna.\nEl primer dels fets es remunta al 25 de juliol, prop de les sis de la tarda, quan una patrulla de seguretat ciutadana va ser requerida per adreçar-se fins a una casa del carrer Roses d'Olot, ja que la seva propietària manifestava que podria haver-hi algú a dins.\nQuan els Mossos van arribar al lloc van parlar amb la senyora que havia alertat la policia. La dona estava acompanyada d'un jove que va manifestar als agents que ell estava allí només amb la intencionalitat d'ocupar l'habitatge, una casa de quatre vents perfectament tancada. Els Mossos van fer les comprovacions i van veure com havien accedit dins la casa a través d'una porta de la part posterior, podent passar per entremig de les barres de ferro fins a dins.\nEnxampat en una casa d'Olot\nPosteriorment, el dia 30, els Mossos van saber que s'havia perpetrat un robatori amb força a l'interior d'un pis de Camprodon. En aquest robatori el lladre havia accedit per la zona de jardí del pis, havia trencat el vidre de la finestra amb una pedra i havia accedit a l'interior regirant totes les estances. El propietari va denunciar a la comissaria de Ripoll la sostracció del seu ordinador portàtil valorat en 1.200 euros, un ratolí, una funda, dos carregadors, un dispositiu de memòria, i uns auriculars de telèfon mòbil. En data 30 de juliol la Unitat d'Investigació de la comissaria de Ripoll va detenir el jove per aquest robatori.\nA cop de tapa d'embornal\nLa nit del 29 de juliol la Policia Municipal d'Olot va detenir aquest jove per un delicte de trencament de condemna i els Mossos de la comissaria d'Olot el van tornar a detenir per un segon trencament de condemna provinent d'una resolució judicial dels jutjats d'Olot. El detingut haurà de passar novament, i en les pròximes hores, a disposició del jutjat competent per la resta de delictes que se li imputen.


La fàbrica de pinsos de Torregrossa de la Cooperativa d’Ivars lluirà una de les obres d’art rural més grans de Catalunya – Mollerussa Televisió\nLa fàbrica de pinsos de Torregrossa de la Cooperativa d’Ivars lluirà una de les obres d’art rural més grans de Catalunya\nLa fàbrica de pinsos que la Cooperativa d’Ivars té al municipi de Torregrossa (Pla d’Urgell) lluirà a partir de finals d’octubre una de les obres d’art rural més gran de Catalunya. Tindrà trenta-vuit metres d’alt i dotze d’ample i ocuparà 1.358 metres quadrats, que són les dimensions de les tres sitges de la fàbrica de pinsos. Jofre Oliveras i Nil Safont, artistes catalans amb una forta projecció internacional, són els creadors d’aquesta obra mural que s’inspira en les Festes del Segar i del Batre de la Fuliola (Urgell), i també evoca la tradició agrària d’aquesta terra i a les entitats i persones que hi treballen. La direcció i producció del projecte és de Binomic.cat, una empresa de Penelles (Noguera) especialitzada en la direcció d’art, el disseny i la realització d’aplicacions interactives i coneguda com a impulsora del festival d’art urbà Gargar. A la recerca de noves sinergies que aportin un valor afegit a l’empresa, la Cooperativa d’Ivars aposta per la innovació amb aquesta iniciativa que també vol ser “un reconeixement als seus socis i treballadors”. Aquesta firma centenària vol refermar, així, el seu “compromís social i cultural” que “aposta per l’expressió artística com a valor afegit a la seva activitat industrial”.\nL’any 2018 la fàbrica de pinsos de Torregrossa va obtenir la certificació Global G.A.P., fita també pionera en l’àmbit de l’alimentació animal a Catalunya, i que va comportar una adequació en els equips i funcionament de la instal·lació. El segell Global G.A.P. implica, alhora, la pràctica d’una sostenibilitat global, pel que fa a condicions de treball, respecte al medi ambient i l’aposta per la seguretat i traçabilitat agroalimentària. Per això, la Cooperativa d’Ivars ha volgut fer visible per al conjunt de la ciutadania amb aquesta obra artística la singularitat d’aquest centre industrial agroalimentari.


QFE 05 - Efectivitat programes d'educació socioemocional\nQFE 05 Són efectius els programes d’educació socioemocional com a eina per millorar les competències de l’alumnat? / Com treballar l’autoregulació i la metacognició a l’aula: què funciona i en quines condicions?\nEn aquesta revisió d’evidència, ens centrem en les habilitats socials i emocionals, com la consciència i la gestió personal, la consciència social i les habilitats relacionals, o la capacitat de prendre decisions responsablement.\nQuè ens diu l’evidència sobre l’efectivitat de les intervencions que pretenen afavorir aquestes competències? Aconsegueixen millorar-les? Quines estratègies funcionen millor i quines pitjor? Poden aquestes estratègies tenir impactes positius també en el rendiment acadèmic dels alumnes? Quines lliçons podem extreure d’aquest coneixement acumulat per millorar la pràctica educativa a casa nostra?\nRevisió d’evidència realitzada per\nVisor PDF 2


Maria Ignacia Orozco : Treball “sense” suport per a les persones amb discapacitat - Social.cat\nTreball “sense” suport per a les persones amb discapacitat\nDimecres, 14 de juliol de 2021 | 09:30 h\nEl treball constitueix una activitat necessària i significativa per a totes les persones, ja que atorga autonomia, independència, autorealització, millora la qualitat de vida i en permet la socialització. Es considera que l'accés al mercat laboral promou la inclusió de les persones amb discapacitat, les quals constitueixen un col·lectiu tradicionalment oblidat i segregat.\nEl treball amb suport sorgeix com a alternativa d'inclusió laboral per a col·lectius de difícil inserció i és una realitat estesa a Espanya i al món. L'objectiu del treball amb suport és la integració de les persones amb discapacitat en el mercat ordinari de treball a través de suports per a garantir i mantenir una ocupació remunerada. És fonamental el rol del preparador laboral, el qual facilita l'adaptació social i laboral de la persona.\nEn l'àmbit nacional, Catalunya ha estat una de les zones de l’Estat, juntament amb les Illes Balears, on més s'han implantat i desenvolupat el treball amb suport. No obstant això, hem pogut constatar a través d'una recerca realitzada la situació de precarietat en la qual es troba el treball amb suport a Catalunya, que igualment s'ha posat de manifest en altres recerques realitzades en l'àmbit nacional. Aquesta situació repercuteix en l'acompliment de les entitats que presten aquest servei i per consegüent, afecta la inclusió laboral i els drets de les persones amb discapacitat a Catalunya.\nDarrerament, s'ha constatat una tendència d'expansió dels serveis del treball amb suport a Espanya i a Europa. No obstant això, el treball amb suport sembla no ser prioritat de l'administració pública. La falta de legislació que faciliti el treball amb suport és una de les principals preocupacions de les entitats, juntament amb la inestabilitat financera.\nEl marc normatiu posseeix limitació en la durada dels seguiments laborals oferts pel preparador laboral. Aquest aspecte també ha estat objecte de crítica per part de l'Associació Espanyola del Treball amb Suport (AESE), els quals assenyalen que el temps de permanència en el servei ha d'anar vinculat a les necessitats de la persona, i no es pot determinar a priori. També, la inestabilitat financera és un dels principals problemes que enfronten les entitats que presten serveis de treball amb suport, en comparació amb la disponibilitat de finançament dels Centres Especials d'Ocupació. Existeix una clara dependència d'iniciatives públiques, la qual cosa confereix inestabilitat a mitjà i llarg termini que perjudica la qualitat del servei.\nUn altre problema que presenten les entitats que brinden treball amb suport és el model d'inclusió laboral a Espanya. Coexisteix dins de les entitats amb una varietat de serveis que difereixen a la vocació integral del treball amb suport, com són els Centres Especials d'Ocupació (CEE). Els Centres Especials de Treball no són un mitjà d'integració, ja que s'estan transformant en una mesura permanent i no en un pas temporal entre ocupació protegida i ocupació ordinària, com va ser concebut en els seus inicis. El model d'inclusió sociolaboral hauria de ser circular i permetre la transició de persones des de tots dos tipus de treball.\nCreiem que els Centres Especials de Treball haurien de ser una opció laboral per a les persones amb discapacitat, no l'únic mitjà d'integració. El finançament rebut pel treball amb suport es presenta com a feble i arbitràri en comparació amb el finançament i el suport estable dels CEE. Ja que no existeix evidència científica que determini que els i les treballadores que treballin en CEE mostrin millor qualitat de vida i major inclusió en la societat.\nAquests factors influeixen en l'acompliment de les entitats que presten serveis de treball amb suport. També, observem com a través de dos models d'inclusió laboral tan diversos l'administració pública afavoreix a l'un sobre l'altre. Es requereix igualtat de condicions respecte a totes dues modalitats d'inserció laboral per a aconseguir la inclusió sociolaboral de les persones que han estat marginades del mercat de treball.\nS'imposa un impuls definitiu per a la millora en la reglamentació del Reial decret 870/2007; ampliar el ventall de destinataris, no limitar el temps dels seguiments; i regular el temps de seguiment segons les necessitats de suport dels treballadors. Així mateix, considerar que les subvencions s'atorguin a la persona i aquesta tingui l'opció de triar el lloc de treball. Es poden realitzar programes pilots per a determinar la conveniència de la proposta.\nÉs necessari garantir la igualtat d'oportunitats per a les persones amb discapacitat, ja que aquest col·lectiu suporta un risc de pobresa i exclusió social més elevat que les persones que no posseeixen discapacitat. A més, barreres actitudinals, socials i físiques repercuteixen en el risc de pobresa i vulneren els seus drets. L'accés a l'educació, salut, treball i habitatge de qualitat és indiscutible, però sembla que l'Estat i la societat no s'han compromès prou amb les persones amb discapacitat.


L’Assemblea se solidaritza amb la resistència kurda i defensa els seus drets de reunificació i autodeterminació\nPublicat a 16/12/2019 per webmaster\nL’Assemblea Nacional Catalana, davant l’ofensiva militar de l’estat turc iniciada el passat mes d’octubre, vol fer arribar la seva solidaritat a les dones i homes kurds que en aquests moments resisteixen contra l’exèrcit turc, i s’oposa a totes les intervencions imperialistes a la regió. Així mateix, defensa el dret del poble kurd a la seva unificació i autodeterminació en pau amb tots els altres pobles.\nLes accions militars perpetrades per l’exèrcit turc i l’anomenat “exèrcit nacional sirià”, format per mercenaris de diversos grups terroristes, suposen una invasió i ocupació al territori kurd del nord de Síria. Durant més de dos mesos, els atacs a ciutats i assentaments han estat constants. De fet, segons la Mitja Lluna Kurda, els cinc primers dies d’accions militars van deixar 46 civils morts i 139 ferits. Les forces SDF i YPJ-YPG, que van alliberar Síria del nord i de l’est del règim terrorista IS, treballen per protegir la gent de les noves ocupacions i massacres. I les dones que van alliberar milers de dones de l’esclavitud de l’ISIS són ara bombardejades per un exèrcit de l’OTAN amb un objectiu clar: dur a terme una neteja ètnica. Com a conseqüència, ja hi ha milers de desplaçats.\nMalgrat això, ni la comunitat internacional ni les Nacions Unides han pres cap mesura adequada per evitar el conflicte i parar els peus a Turquia, que, de fet, ja va cometre crims de guerra a Afrin el 2018 i que, llavors sí, la comunitat internacional va condemnar. És més, algunes potències hegemòniques com Rússia i els Estats Units han fomentat la situació actual, amb la consegüent ocupació de territoris per part de Turquia, que suposa un incompliment del dret internacional i de la pròpia sobirania de Síria.\nLa solidaritat del poble kurd\nEls més de vuit anys de guerra a Síria han generat milers de desplaçats i damnificats que, sense cap suport digne de les organitzacions de les Nacions Unides, l’administració autònoma del nord i de l’est de Síria han aconseguit acollir-los, protegir-los i donar-los suport. A més, aquestes administracions autònomes han aconseguit, durant tot aquest temps, assegurar les necessitats humanes i els drets democràtics per a totes les persones d’aquesta regió.\nCal destacar també el paper actiu de les dones en aquest conflicte internacional, especialment la revolució engegada a Rojava, diana dels atacs de l’exèrcit turc precisament per la font d’inspiració que ha suposat pel feminisme la creació d’un model social alternatiu de societat ecològica, democràtica i basada en l’alliberament de les dones.\nAquesta entrada va ser publicada a Comunicat i etiquetada Kurdistan.\nAnem x Feina: neix la patronal independentista\nL’Assemblea rebutja la sentència del TSJC i trasllada al president Torra tot el seu suport


La Castanyada segons els alumnes de 3er ESO | INS Seròs\nCom cada any, els professors s’han anat reunint per organitzar aquest dia per unir-nos a tots, per tal d’obtenir un bon benefici i ajudar a reduir la desnutrició infantil al Sudan del Sud. Aquest any han decidit renovar les normes per tal d’aconseguir més diners. Les normes són d’allò més clares i senzilles per facilitar el seu enteniment. Durant una setmana es passa un recipient per a contenir diners i la classe més solidària s’emportarà un premi. Aquest curs ha estat la classe de 2n ESO A. Una altra norma és que per poder córrer s’ha de donar un euro, per tal de comprar cadascú el seu dorsal. En definitiva, l’objectiu d’aquest any és superar les donacions d’altres anys i augmentar també la participació. Tots dos propòsits s’han aconseguit!\nCom es va organitzar el dia? El dia trenta d’octubre, es van realitzar les primeres tres classes amb normalitat. En acabar les classes, es va fer un pati de deu minuts i es va anar al camp de futbol, on els alumnes de 4t ens esperaven amb entrepans de tonyina, llonganissa i formatge, juntament amb diferents begudes i també amb castanyes per seguir la tradició.\nEn acabar els entrepans i un cop preparada la taula per vendre els dorsals, es van anar cridant a les classes, les quals van pagar l’euro del dorsal i van preparar-se a la línia de sortida, abans de començar a córrer el nostre professor Óscar els va fer fotografies. Ara sí que un cop preparats, els alumnes van començar a córrer; alguns van fer dos, d’altres tres, d’altres fins a vint-i-quatre voltes! En acabar cada alumne va donar una quantitat considerable de diners, superant la dels anys anteriors.\nEl dia va acabar bé. Els alumnes satisfets i els professors orgullosos de veure els alumnes tan motivats a seguir fent activitats com aquestes.\n“La verdadera solidaridad solo es posible entre los solidarios.-Jose Bergamin.”\nBy Sara and Gabriel 3r ESO\nESO 3, General, Portada Festes 0


Divendres Sant amb algunes tempestes; després temps més tranquil\nEl temps s’inestabillitza, però ni de bon tros tindrem una situació com la que es veia dies enrere\nDemà durant la segona meitat del dia descarregaran ruixats i tempestes en bona part del Pirineu, sobretot al sector occidental. // CC0\nActualitzada el 01-04-2021 22:04\nL’abril ha començat amb força fred, amb algunes glaçades fins i tot fora del Pirineu i el Prepirineu, a Osona, el Bages i alguns sectors de l’interior de les comarques de Girona, però després hem tingut un ambient molt suau. De fet, hi ha llocs on començaven el dia entorn dels 0 graus i després han arribat als 23 o 24. A la Seu d’Urgell fins i tot han passat unes dècimes dels 25 després d’haver-se llevat a només 1 grau. I a Lleida han arribat ni més ni menys que a 27 graus i si bé no començaven el dia amb tant fred, Déu n’hi do la comparativa, doncs la mínima a la capital de la Terra Ferma ha sigut de 6 graus.\nNo a tot arreu s’han enfilat tant i de fet a la costa s’ha arribat als 20 graus en pocs llocs. I tot plegat en un dia a estones força enteranyinat i amb molta calitja, amb força pols i sorra sahariana enterbolint el cel.\nA Puigcerdà avui s'han llevat a 2 graus però han arribat als 22, una diferència que encara és més marcada en altres zones de l'interior del país. Diumenge les temperatures ni de bon tros s'hi enfilaran tant i la setmana que ve al Pirineu l'ambient pot ser molt diferent del dels últims dies. // Jordi Queralt\nReapareix la pluja\nJa us he anat dient aquests dies que el canvi que esperàvem havia anat perdent entitat. Tot i així, de precipitacions en tindrem, tot i que no gaire extenses. D’entrada, demà a la tarda i al vespre, quan descarregaran ruixats i algunes tempestes al Pirineu, sobretot a l’occidental, si bé també n’apareixeran a la Cerdanya i al nord del Ripollès.\nDe cara a dissabte, en un dia de nou de cel variable, com demà, serà entre el vespre i el final del dia que hi haurà alguns ruixats en un primer moment al Ripollès i Osona, si bé n’acabaran descarregant, també, més cap al sud, en altres sectors de les comarques de Barcelona, en un primer moment interiors però arribant a la costa.\nDesprés, diumenge i dilluns de Pasqua es veuen tranquils i amb més sol, si bé també amb temperatures més baixes, sobretot a l’interior del país, que és on darrerament s’han enfilat més i on encara tindrem ambient molt suau demà i dissabte (dissabte també a la Costa Daurada, on es disparen una mica les temperatures). I aviam què passa la setmana que ve, que a part de precipitacions amb més cara i ulls, es veu una baixada clara en els termòmetres que ens portaria temperatures clarament baixes per les dates. Respecte aquesta setmana, en algunes comarques la diferència serà guapa. Però encara queda, de moment, a gaudir d’aquests dies!


A la meitat del camí: Com estava previst\nCom a home prudent que sóc, sospite fins i tot de les més agradables sorpreses, dels regals que l'atzar de tant en tant em deixa sense haver-los demanat ni merescut. Eixa és la malaltissa extensió que faig del meu desig de control, de la meua avarícia de certeses: només li pregunte al meu oracle tot allò que ja sé que ocorrerà.\nPerò tot i l'èxit repetit que he obtingut glaçant el meu riu de la vida fins a fer-lo sòlid, sé que la fortuna no ha deixat mai de girar al meu voltant: no sé quin dia, però arribarà, els disgustos i els problemes s'obriran pas per alguna escletxa. Si no he pensat encara quins seran, ha estat per a no atreure'ls: però el món és com és i aquestes coses passen. Llavors serà l'hora de llegir aquesta mateixa nota, si el temps no l'ha esborrada.\nPel que fa al moment present, preferisc no dir que sóc immensament feliç (la qual cosa és ben certa), perquè aquesta constatació, sense més aclariments, no em donarà consol arribat el dia de les dissorts. El que vull deixar gravat en aquest tan fràgil marbre és una veritat potser menys pomposa, però més profunda i útil: que ara sóc tan feliç com estava previst. Si arriben els mals temps, aquest recordatori farà que sobrevisca el meu brevíssim credo racional: la vida pot ser més dignament viscuda, els bons sacrificis tenen recompensa, les alegries poden ser creixents i duradores. La sort pot fer miquetes el meu humil imperi, però sabrà que no li dec la primera conquesta.\nMentrestant, en un racó amagat on la raó no arriba, m'agenolle i done gràcies.\nPublicat el 8.6.09\nM'estime, si més no, fer comentaris sarcàstics en aquestes finestres progressistes i d'ortografia i ortodoxia acurada. Però el caire sentit del teu text em desarma, Emili. Et felicite ben sincerament. Jo també done les gràcies, tots els dies, per la meua vida. Encara que la rao arribe a tots els llocs hi-inclós aquell en que ens agenollem a resar.\n15 de juny de 2009, a les 15:44\nSalut per a tots i totes: tinc un blooooooooc (ea, ea, ea) i espere que vingau a fer-me alguna visita (és que m'he cansat de gastar el nom de Luca Torelli)\n16 de juny de 2009, a les 20:26


Teià dona 2.580 euros a La Marató de TV3\nAquesta setmana s’ha donat a conèixer la memòria d’activitats realitzades a Teià a favor de la Fundació La Marató de TV3 en motiu de la campanya contra el càncer que es va dur a terme el passat mes de desembre.\nA nivell local, la major part d’accions realitzades van ser impulsades per diverses entitats, amb el suport de la Brigada Municipal i de la Regidoria de Participació Ciutadana, que s’ha encarregat de coordinar i donar a conèixer el programa, facilitar la intendència i dur a terme el recompte de donatius.\nLa recaptació final ha estat de 2.580 euros. Es tracta d’un import netament superior als 1.183 euros de l’edició anterior que s’explica per les aportacions que hi han fet el Club Excursionista Teià i el Club de Tennis i Pitch & Putt, de 561 i 1.384 euros respectivament.\nSense aquestes contribucions, la xifra seria inferior a la d’altres anys. La Biblioteca de can Llaurador va recaptar 125 euros amb la venda de llibres de segona mà, als quals cal afegir-ne 570 més procedents del concert de corals a l’església, de les guardioles distribuïdes a diverses botigues i de les activitats familiars organitzades al carrer de Pere Noguera per l’ADF, la Colla de Gegants, els Dimonis i l’Esplai Itaca.\nLa regidora de Participació, Sílvia Marcos, valora molt positivament la implicació del comerç i les entitats, però assenyala que “el repte continua sent millorar l’assistència de públic a les activitats solidàries”.


Arxius de Esports - Pàgina 3 de 50 - Diari de la Discapacitat\nArriba la VI edició de la Jornada Inclusiva de l’esport adaptat a l’Arc de Triomf de Barcelona\nPersones amb i sense discapacitat podran gaudir aquest proper dissabte 27 d’octubre de la VI Jornada Inclusiva, un esdeveniment que tindrà lloc a L’Arc de Triomf de Barcelona i que té l’objectiu de divulgar entre la ciutadania l’esport adaptat i els materials específics que s’utilitzen, així com normalitzar la discapacitat. Els assistents podran participar en tretze modalitats esportives diferents: bàsquet CR, hoquei CRE, tennis, petanca, boccia, esgrima, eslàlom, ciclisme, atletisme, voleibol, rugbi adaptat, futbol i amb la novetat del pàdel. Cadascuna […]\nVictòries de l’UNES AFA i el CE Costa Daurada B a la Lliga Catalana de Bàsquet en cadira de rodes Nivell 2\nEl passat cap de setmana va arrencar la Lliga Catalana de bàsquet en cadira de rodes Nivell 2 amb victòries de l’UNES AFA i el CE Costa Daurada B, en una competició que aquesta temporada compta amb la participació rècord de set equips. Diumenge pel matí es va disputar el partit entre el Bamesad i el CE Costa Daurada B amb victòria per l’equip visitant. El partit va començar força igualat, finalitzant el primer quart amb empat a 10 punts. […]\nVictòries del Costa Daurada i Global Bàsket UAB a la Lliga Catalana de bàsquet en cadira de rodes Nivell 1\nEl CE Costa Daurada i el CE Global Basket UAB van saldar els seus partits amb victòries a la segona jornada de la Lliga Catalana de Bàsquet Nivell 1 que s’ha disputat durant el darrer cap de setmana. Dissabte per la tarda es va disputar el partit entre el Barça – UNES i el CE Costa Daurada al Pavelló Municipal d’Esports Juan Carlos Navarro de Sant Feliu de Llobregat, amb victòria per l’equip visitant que va anar sempre al davant al marcador. A […]\n15 d'octubre de 2018 Redacció/Fonts 0\n12 d'octubre de 2018 Redacció/Fonts 0\nAhir van finalitzar els Jocs Esportius organitzats per l’Institut Guttmann i la Federació Catalana d’Esports de Persones amb Discapacitat Física (FCEDF) que s’han disputat el 10 i 11 d’octubre a les instal·lacions de l’Institut Guttmann. Els Jocs estan emmarcats dins dels actes de celebració del 25è Aniversari del Programa Hospi Sport de la FCEDF. Durant els dos dies es van poder practicar diferents modalitats d’esports adaptats com el tir amb arc, boccia, esgrima, bàsquet en cadira de rodes o quad […]\n9 d'octubre de 2018 Redacció/Fonts 0\nAquest cap de setmana passat, els 15 esportistes del Club Alba de l’Associació Alba que han participat als Jocs Special Olympics 2018 han aconseguit un total de 9 medalles. Els Jocs s’han celebrat a La Seu d’Urgell i Andorra la Vella del 4 al 7 d’octubre. Concretament han competit en les categories de futbol, natació i tennis taula. En total s’han endut 3 medalles de bronze, una en tennis taula i dues en natació; una medalla de plata en 25 crol […]\nL’Escoleta de BCR de MIFAS s’ha estrenat com a equip de competició el aquest passat dissabte amb una victòria (24-10) en el partit amistós que va disputar a la pista del Comkedem, a Barcelona. Fins ara, els seus integrants, entrenaven per practicar un esport i fer exercici, un projecte que ha anat agafant força els darrers dos anys i ha acabat amb els jugadors federats per poder jugar partits. Aquesta temporada, l’Escoleta jugarà a la Lliga Catalana. Els partits de […]\n7 d'octubre de 2018 Redacció/Fonts 0\nEl Barça -UNES va començar la temporada amb una victòria davant el Válida sin Barreras CB MIFAS (52-29) a la primera jornada de la Lliga Catalana de bàsquet en cadira de rodes Nivell 1. El partit va començar amb un domini absolut dels jugadors dirigits per Oriol Claret, molt encertats en el joc d’atac. Aquest domini es va materialitzar ja al primer quart amb un marcador de 19 a 5. Durant el segon quart, el Valida sin Barreras – CB […]\n5 d'octubre de 2018 Redacció/Fonts 0


Ľarbre de la vida | Winx Club Wiki | Fandom\nĽarbre de la vida\nRevisió de 00:00, nov 6, 2019; Josep Maria Roca Peña (Discussió | contribucions)\nTemporada 4, capítol 2\nNúmero de capítol total 80\nData ďestrena (Itàlia) 17 ďabril del 2009\nData ďestrena (EUA) 6 de maig del 2012\nNom en italià Ľalbero della vita\nNom en anglès (EUA) The Tree of Life\nUn altre món Següent\nĽúltima fada de la Terra\nĽarbre de la vida és el capítol 2 de la temporada 4 de la sèrie Winx Club i el capítol 80 en total. Va estrenar-se el 17 ďabril del 2009 a Itàlia.\nEl capítol comença a Alfea, on la Faragonda i en Palladium expliquen a les Winx més informacions dels Mags del Cercle Negre, i que fa temps ľenergia de la Terra estava en mans de les fades, fins que van arribar els mags i van capturar les fades. La reina de les fades de la Terra, Morgana, va intentar enfrontar-se als Mags, però va ser derrotada, i tots els éssers humans van deixar de creure en la màgia.\nLa Faragonda diu a les Winx que cal fer que els éssers humans creguin en la màgia i els Mags del Cercle Negre seran derrotats. I cal fer-ho abans que els Mags capturin ľúltima fada de la Terra. La Bloom vol anar a la Terra i trobar-la. La Faragonda diu a les Winx que han arribat els Especialistes.\nEls Especialistes van amb les Winx, i es preocupen amb la seva lluita contra els Mags del Cercle Negre. La Bloom està preocupada perquè creu que ľSky està a Eraklyon amb les seves obligacions de rei. Però el propi ľSky apareix, i la Bloom està feliç.\nLa Faragonda apareix i informa les Winx que han de començar la seva missió. Els especialistes diuen adéu a les Winx, i se’n van. Llavors la Faragonda diu als Especialistes que han ďajudar les Winx, però sense que elles en sàpiguen res.\nLes Winx continuen pensant en els Mags del Cercle Negre, i la Tecna ensenya que s’ha baixat els llibres de la biblioteca ďAlfea. Llavors, parla sobre ľArbre de la Vida, i la Flora explica que aquest arbre té ľenergia de totes les fades, i també ľenergia de ľúltima fada de la Terra.\nLes Winx van al llogaret de les Pixies, on es troba ľarbre, però el llogaret està desert. Les Winx troben una casa on hi ha algú, i són transformades en petites per entrar en aquesta casa. De seguida, senten un soroll, i tenen por. Però ľStella diu que tot està bé, i troben que el soroll ve de la Piff i està dormint. Però està tenint un malson.\nLes Winx senten un altre soroll fora de la casa, i troben un monstre. Les Winx tornen a la seva grandària normal, i lluiten contra el monstre. ĽStella entreté el monstre i la Bloom i la Musa fan que fugi. Les Winx fan un campament en el bosc, mentre la Piff somia que les Pixies són atacades. De seguida, el monstre apareix de nou, i les Winx són transformades.\nLes Winx continuen lluitant, mentre la Layla protegeix la Piff. El monstre captura ľStella, i les Winx intenten alliberar la seva amiga. Però el monstre s’empassa ľStella, i intenta atacar la Flora. Llavors ľStella ataca el monstre de dins, i descobreix que les Pixies estan amb ella. La Layla percep alguna cosa amb la Piff.\nLes Winx fan una convergència, però el monstre segueix atacant. De sobte, la Layla treu quelcom de la Piff, i el monstre desapareix i les Pixies i ľStella són alliberades. La Layla explica a les altres Winx que era una papallona de malsons que va crear un monstre pel malson de la Piff.\nLes Winx van a ľArbre de la Vida, i la Pixie del llogaret explica que cada fulla de ľArbre de la Vida representa cadascuna de les fades, i una fulla té ľenergia de la fada de la Terra. De seguida, ľarbre revela que la fada està a Gardènia.\nLes altres Winx creuen que és molta coincidència, i les Pixies volen acompanyar les Winx. Però les Winx diuen a les Pixies que han de quedar-se, i quan acabin la missió tornaran amb una altra fada. Les Pixies volen saber quina serà la Pixie que es connectarà amb la fada de la Terra.\nLes Winx van al llogaret de les Pixies.\nAmb els poders de la Flora, les Winx descobreixen que ľúltima fada de la Terra està en perill, perseguit pels Mags del Cercle Negre.\nLes Winx descobreixen que ľúltima fada de la Terra està a la ciutat natal adoptiva de la Bloom: Gardènia.\nÚltima aparició ďen Palladium i ďen WizGiz, fins a la temporada 5.\nEn aquest capítol és la primera vegada que la Bloom és miniaturitzada amb ľEnchàntix.\nAquesta és ľúltima vegada que les Winx duen les robes de les temporades 1-3.\nQuan ľStella va ser capturada pel monstre, la seva faldilla era tota rosa, quan els costats de la faldilla van ser fets per a ser taronges.\nQuan la Flora estava llançant un encanteri, una part de la seva roba Enchàntix hi falta.\nObtingut de «https://winx.fandom.com/ca/wiki/%C4%BDarbre_de_la_vida?oldid=4524»


El lloc web i el domini boixrestaurantvilamari.com corresponen a Boix Restaurant Vilamarí, amb CIF E55271688, domiciliada a la carretera Banyoles - l'Escala Km: 7,5, de Vilamarí (CP 17468), tel. +34 972 56 10 05 i correu electrònic info@canboixrestaurant.cat.\nEls continguts d’aquest lloc, incloent-hi els textos, imatges i dissenys pertanyen a Boix Restaurant Vilamarí, o a tercers que n’han autoritzat el seu ús.Boix Restaurant Vilamarí presenta aquests continguts amb finalitats d’informació i publicitat. N’autoritza la seva utilització exclusivament amb aquestes finalitats. De forma general queda prohibida la seva utilització amb finalitats comercials així com la seva transformació o alteració. Qualsevol utilització d’aquests dissenys, imatges o textos haurà de citar expressament la seva pertinença a Boix Restaurant Vilamarí, que es reserva el dret a iniciar les accions legals oportunes per reparar els danys i perjudicis causats per qualsevol acte que vulneri els seus drets de propietat intel·lectual o industrial.\nNo s’autoritzen presentacions dels continguts d’aquest lloc en una finestra aliena a Boix Restaurant Vilamarí (framing).\nLes dades personals obtingudes per mitjà del formulari de contacte d’aquest lloc són tractades amb el màxim de confidencialitat i només s’utilitzaran per atendre les sol·licituds d’informació o consultes. Únicament s’incorporarien a un fitxer o tractament de dades en el cas que s’establís una relació comercial entre Boix Restaurant Vilamarí i la persona interessada, i sempre amb el coneixement previ d’aquesta persona.\nTot i que Boix Restaurant Vilamarí actua amb el màxim de diligència possible, es pot donar el cas que alguna dada o informació no estigui del tot actualitzada en el moment que l’usuari del lloc web el consulti. Per això Boix Restaurant Vilamarí manifesta que les referències dels preus i serveis que es presenten en el seu lloc web tenen una funció orientativa i no obliguen al titular del lloc fins a la seva confirmació expressa.\nBoix Restaurant Vilamarí es reserva el dret a modificar unilateralment, en qualsevol moment i sense avís previ, la presentació, configuració i continguts del web.\nBoix Restaurant Vilamarí no serà responsable de la informació que es pugui obtenir a través d’enllaços inclosos en el lloc.


Les nevades poden afectar el transport escolar a la comarca\nLa gran nevada a Coll d'Estenalles\nDes dels Serveis d’Educació del Consell Comarcal es fa un seguiment exhaustiu de la situació meteorològica\nUn del serveis amb més probabilitat d’afectació per les nevades és el de Transport Escolar. Es presta a 1.550 alumnes de 27 centres educatius ubicats a 12 municipis: Castellar del Vallès, Castellbisbal, Cerdanyola del Vallès, Rubí, Sabadell, Sant Cugat del Vallès, sant Quirze del Vallès, Santa Perpètua de Mogoda, Sentmenat, Terrassa, Vacarisses i Viladecavalls.\nEn aquests moments, des dels Serveis d’Educació del Consell Comarcal es fa un seguiment exhaustiu de la situació meteorològica i ja s’han activat les actuacions previstes al “Protocol del Transport Escolar col·lectiu davant situacions d’emergència amb afectacions a la xarxa viària i/o al servei”. Atès que el Centre d’Emergències de Catalunya, CECAT, ja ha activat la fase d’ALERTA del pla NEUCAT, des del Consell Comarcal s’ha emès un comunicat informant tant a les empreses de transport, com els centres educatius i els departaments d’Educació dels ajuntaments. També s’està en contacte amb els Serveis Territorials d’Ensenyament de la Generalitat de Catalunya.\nEn cas que la situació meteorològica empitjori es prendran les decisions oportunes sobre la prestació del Servei de Transport Escolar. En aquests moments es resta a l’espera de l’evolució de les nevades. En tot cas, s’avisaria les famílies a través dels Centres Educatius i del correu electrònic que aquestes faciliten en la inscripció de l’alumnat.\nDavant la situació meteorològica i amb la previsió de possibles nevades a la comarca, aquest migdia s’ha constituït la Comissió d’Emergència del Consell Comarcal, formada per la gerència, l’equip de direcció i la responsable de Comunicació. Aquesta Comissió té la missió d’avaluar la situació i valorar les possibles incidències que es puguin donar al serveis que presta el Consell Comarcal, així com també les afectacions que es puguin donar a la seu comarcal i al desenvolupament de la seva tasca diària.